Document ID: 32001R1098

32001R1098
L 150/37
JURNALUL OFÍCIAL AL UNIUNII EUROPENE
REGULAMENTUL (CE) NR. 1098/2001 AL COMISIEI
din 5 iunie 2001
de modificare a Regulamentului (CEE) nr. 3149/92 de stabilire a normelor de punere în aplicare a dispozițiilor cu privire la aprovizionarea cu alimente din stocurile de intervenție în beneficiul celor mai defavorizate persoane din cadrul Comunității
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3730/87 al Consiliului din 10 decembrie 1987 de stabilire a normelor generale pentru aprovizionarea cu alimente din stocurile de intervenție a organizațiilor desemnate pentru distribuirea acestora către cele mai defavorizate persoane din cadrul Comunității (1), modificat de Regulamentul (CE) nr. 2535/95 (2), în special articolul 6,
întrucât:
(1)
În temeiul articolului 3 din Regulamentul (CEE) nr. 3149/92 al Comisiei (3), modificat ultima dată de Regulamentul (CE) nr. 2760/1999 (4), punerea în aplicare a planului anual de distribuție, așa cum este definit în articolul 2 alineatul 1 din respectivul regulament, are loc de la 1 octombrie la 30 septembrie anul următor. Având în vedere experiența acumulată și pentru a lua în considerare necesitățile speciale de distribuție către beneficiarii acestei măsuri, cele mai defavorizate persoane din cadrul Comunității, trebuie să se permită continuarea distribuției către organizațiile caritabile până la data de 31 octombrie din anul de punere în aplicare a măsurii. Astfel, va fi de asemenea posibil să se reducă etapa intermediară dintre punerea în aplicare a celor două planuri succesive.
(2)
Măsurile prevăzute în prezentul regulament sunt conforme cu avizele emise de comitetele de gestionare competente,
ADOPTĂ PREZENTUL REGULAMENT:
Articolul 1
Articolul 3 alineatul 1 din Regulamentul (CEE) nr. 3149/92 se înlocuiește cu următorul text:
„(1) Punerea în aplicare a planului se desfășoară de la 1 octombrie până la 30 septembrie anul următor. Cu toate acestea, distribuția către organizațiile de caritate poate continua până la data de 31 octombrie din anul punerii în aplicare a măsurii.”
Articolul 2
Prezentul regulament intră în vigoare la trei de zile de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 iunie 2001.

Labels: 17
5
0
3
18